Roman Tarasov (parafriidrettsutøver)

Roman Tarasov (født 19. desember 1992 i Sajansk) er en russisk parafriidrettsutøver, som konkurrerer i sprintløp. Han konkurrerer i klassen T12, som er for synshemmede utøvere. Han har bronse på 4 x 100 meter stafett fra Para-VM i friidrett 2019.

Han begynte med parafriidrett i 2016, da han oppfylte kravene til klassifikasjon, men drev også med friidrett før dette.

Idrettskarriere

2019 
Tarasov deltok i Para-VM i friidrett 2019, og kom der på sjetteplass på 100 meter i klassen T12. Han løp der på 10,90 sekunder. På 4 x 100 meter stafett i åpen klasse fikk Russland bronse.

2021 
Han deltok i Para-EM i friidrett 2021 i Polen. Der kom han på andreplass på 100 meter, bak Salum Ageze Kashafali fra Norge. På 4 x 100 meter stafett i åpen klasse vant Russland gull.

Utmerkelser 
 2018 - Master of Sport of International Class

Referanser

Eksterne lenker 
 

Russiske sprintere
Europamestere i friidrett
Parafriidrettsutøvere